Publication: Magyar Közlöny
Issue: MK-2011-47 (Year: 2011, Number: 47)
Era: contemporary
Section: A földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet
Paragraph Index: 385

20. § A GET Vhr. a 141. §-át követõen a következõ alcímekkel és az azokat megelõzõ hivatkozásokkal egészül ki: „(A GET 121. § és 121/A. §-ához) A földgázelosztó vagy földgáztároló engedélyes taggal rendelkezõ vertikálisan integrált földgázipari vállalkozásra vonatkozó szétválasztási szabályok 141/A. § (1) A munkaszerzõdésben, a munkavégzésre irányuló egyéb jogviszonyt szabályozó szerzõdésben vagy a kinevezési okiratban (a továbbiakban együtt: munkaszerzõdés) rögzíteni kell a földgázelosztó vagy földgáztároló engedélyes vezetõ tisztségviselõjének, cégvezetõjének, ügydöntõ felügyelõbizottsága tagjának, vezetõ állású munkavállalójának, valamint szervezeti egység vezetõjének a jogaira és kötelezettségeire, a munkabérére, az egyéb juttatásaira vagy díjazására, a munkavégzésének feltételeire, hatáskörére és beszámolási kötelezettségére és a jogviszony megszûnésére vonatkozó szabályokat. E személyek vonatkozásában a felmondásról, a felmondás indokairól és körülményeirõl a földgázelosztó vagy földgáztároló engedélyes a felmondást megelõzõen tájékoztatja a Hivatalt.

Source: https://magyarkozlony.hu/hivatalos-lapok/4bde37be8f3757906bb6364ea8c199b4311262d6/dokumentumok/c43a660954c343475b26ca9bb7e14ca8d0200227/letoltes